Premiat ă la saloane internaționale de inventică, dar disponibilizat ă de statul român. O angajată a Hidroelectrica a fost concediată după ce a reclamat lipsuri în inventar. Administratorul judiciar spune că nu e vorba de concediere și că postul a fost desființat prin restructurare.

Diplome, medalii, premii: cu atât s-a ales Simona Nemțoiu după 23 de ani de în care a fost inginer special la Hidroelectrica Tg. Jiu. A participat la mai multe saloane internaționale de inventică și deține mai multe brevete de la OSIM.

De curând, a aflat că urmează să fie disponibilizată, deoarece compania i-a restructurat postul. Angajata susține însă că a fost dată afară deoarece a semnalat nereguli în inventarul societății. Concret, e vorba despre o stație de apă, care nu figurează în evidențele companiei energetice.

Conducerea Hidroelectrica spune că stația este deținută și folosită de primăria comunei Peștișani. Primarul localității neagă însă acest lucru și, mai mult, afirmă că stația nu a fost niciodată funcțională.

Femeia a semnalat neregulile superiorilor ei, apoi a intrat în concediu medical. După ce a revenit la serviciu, i s-a cerut să semneze inventarul.

Simona Nemțoiu a făcut o sesizare către administratorul judiciar al Hidroelectrica. Acesta a trimis la Târgu Jiu corpul de control, care a constatat că femeia avea dreptate.

Administratorul judiciar afirmă că Simona Nemțoiu a refuzat un alt post în companie.

Până acum, cert este un singur lucru: o mare companie de stat nu are nevoie de serviciile unui angajat ale cărui competențe sunt premiate și recunoscute oficial, inclusiv de către instituții ale statului.